b'\n_START_ARTICLE_\nTopograpiya\n_START_PARAGRAPH_\nAng topograpiya ay ang pag-aaral ng hugis at katangian ng ibabaw ng Daigdig at ibang namamasid na bagay pang-astronomiya kabilang ang mga planeta, buwan at asteroyd.  Maaring tumukoy ang topograpiya ng isang lugar sa mga hugis at katangian ng ibabaw nito o isang paglalarawan (lalo na ang kanilang paglalarawan sa mapa)._NEWLINE_Ang larangan ito ng heosiyensya at agham pamplaneta ay nakatuon sa lokal na detalye sa pangkalahatan, kabilang ang relief (ang pagkakaiba ng taas ng palibot na lupain) pati na ang likas at di-likas na katangian nito, at kahit pa ang lokal na kasaysayan at kalinangan.  Hindi gaanong karaniwan ang ganitong kahulugan sa Estados Unidos, na kung saan ang mga topograpikong mapa na may pagtaas ang mga tabas ay nagdulot sa "topograpiya" na maging kasingkahulugan sa relief._NEWLINE_Sa isang makitid na kahulugan, kinakasangkutan ng topograpiya ang pagtala ng anyo ng lupain o relief, ang tatlong-dimensyon na kalidad ng ibabaw, at ang pagkilala sa partikular na anyong lupa.  Kilala din ito bilang heomorpometriya.  Sa makabagong gamit, kinakasangkutan ito ng paglikha ng mga datos ng pagtaas sa anyong digital (o digital form o DEM).  Kadalasan itong tinuturing na kinabibilangan ng grapikong representasyon ng isang anyong lupa sa mapa sa pamamagitan ng iba\'t ibang kapamaraanan.'